CELEX: 62015FA0003
Language: hu
Date: 2016-03-02 00:00:00
Title: F-3/15. sz. ügy: A Közszolgálati Törvényszék (harmadik tanács) 2016. március 2-i ítélete – Frieberger és Vallin kontra Bizottság (Közszolgálat — Tisztviselők — Nyugdíjak — A személyzeti szabályzat reformja — 1023/2013 rendelet — A személyzeti szabályzat XIII. mellékletének 22. cikke — A nyugdíjkorhatár emelése — Az uniós nyugdíjrendszerbe befizetett járulékok megtérítése — A személyzeti szabályzat XIII. mellékletének 26. cikke — A nyugdíjjogosultság jóváírásának újraértékelése)

18.4.2016   
            
            
               HU
            
            
               Az Európai Unió Hivatalos Lapja
            
            
               C 136/46
            
         A Közszolgálati Törvényszék (harmadik tanács) 2016. március 2-i ítélete – Frieberger és Vallin kontra Bizottság
   (F-3/15. sz. ügy) (1)
   
   ((Közszolgálat - Tisztviselők - Nyugdíjak - A személyzeti szabályzat reformja - 1023/2013 rendelet - A személyzeti szabályzat XIII. mellékletének 22. cikke - A nyugdíjkorhatár emelése - Az uniós nyugdíjrendszerbe befizetett járulékok megtérítése - A személyzeti szabályzat XIII. mellékletének 26. cikke - A nyugdíjjogosultság jóváírásának újraértékelése))
   (2016/C 136/65)
   Az eljárás nyelve: francia
   
      Felek
   
   
      Felperesek: Jürgen Frieberger (Woluwe-Satint-Lambert, Belgium) és Benjamin Vallin (Saint-Gilles, Belgium) (képviselők: J.-N. Louis és N. de Montigny ügyvédek)
   
      Alperes: Európai Bizottság (képviselők: kezdetben J. Currall és G. Gattinara meghatalmazottak, később G. Gattinara meghatalmazott)
   
      A felpereseket támogató beavatkozó: az Európai Unió Tanácsa (képviselők: M. Bauer és M. Veiga meghatalmazottak)
   
      Az alperest támogató beavatkozó: Európai Parlament (M. Ecker és E. Taneva meghatalmazottak)
   
      Az ügy tárgya
   
   A Bizottság azon határozatainak megsemmisítése iránti kérelem, amelyekben elutasította a felperesek arra irányuló kérelmeit, hogy térítse vissza az Európai Unió nyugdíjrendszerébe befizetett, a díjazásukból levont járulékok egy részét, valamint értékelje újra a szolgálatba lépésük előtt megszerzett nyugdíjjogosultságnak az Európai Unió nyugdíjrendszerében való jóváírását.
   
      Az ítélet rendelkező része
   
   
               1)
            
            
               A Bíróság megsemmisíti az Európai Bizottság 2014. március 26-i azon határozatát, amelyben elutasították J. Frieberger arra irányuló kérelmét, hogy számítsák ki újra az Európai Unió nyugdíjrendszerébe átvitt nyugdíjjogosultságának jóváírását.
            
         
               2)
            
            
               Nem szükséges határozni a kereset azon részéről, amelyben B. Vallin azért támadja az Európai Bizottság 2014. március 13-i határozatát, mert abban a Bizottság állítólag elutasította az Európai Unió nyugdíjrendszerébe átvitt nyugdíjjogosultsága jóváírásának újraszámítására irányuló kérelmét.
            
         
               3)
            
            
               A Bíróság a keresetet ezt meghaladó részében elutasítja.
            
         
               4)
            
            
               A felek maguk viselik a saját költségeiket.
            
         
      (1)  HL C 96., 2015.3.23., 25. o.